SAN FERNANDO CITY, La Union - Awananen iti biag ken napno iti bagsol iti bagida idi masarakan ti bangkay ti maysa a lalaki ken maysa nga ubing a babai iti uneg ti kalapaw iti nasulinek a paset ti Brgy. Cadumanian, Rosario, La Union, idi malem-kalman.
Nabigbig ti biktima a da Domingo Acosta, 45-anyos ken ti kaanakanna a ni Jovelyn Refuerzo, 10, nga agpada a residente iti Brgy. Cadamanian idiay ili ti Rosario.
Iti inisyal nga imbestigasyon dagiti otoridad, nasarakan ti ikit ti biktima a ni Marlyn Refuerzo dagiti bangkay iti uneg ti kalapaw a kukua ni Acosta.
Segun ken ni Refuerzo, dara-dara dagiti dua ken napno iti bagsol ti tian ti ubing ken gistay rimuar pay ti bituka daytoy bayat a natagtagbat met ti entero a bagi ti ulitegna kasta met ti ulo daytoy.
Dagiti biktima ket naudi a naimatangan idi aldaw ti Sabado gapu ta tunggal weekend ket makipagindeg ti ubing iti uliteg daytoy.
Iti agdama ket burburtsa pay laeng kadagiti otoridad nangruna iti pamilya ti ubing no asino ti suspek ken no ania ti motibo iti awan-asina a pannakapapatay dagiti biktima.
Agtultuloy met ita ti nainget nga imbestigasyon iti insidente.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn